**Kedvezményezett neve:** Atkár Község Önkormányzata

**Pályázati felhívás neve (kódszáma):** Magyar Falu Program - Faluházak felújítása - 2020 (MFP-FHF/2020)

**Projekt címe (azonosító száma):** Faluház fejlesztése Atkár községben az MFP-FHF/2020 pályázat keretében(3107718151)

**Szerződött támogatás összege:** 20.004.038,- Ft

**Támogatás mértéke:** 100%

**A projekt tartalmának rövid bemutatása:** Atkár Község Önkormányzata a Magyar Falu Program "Faluházak felújítása" alprogramja keretében az Atkár, Fő út 70. szám alatt található hivatali épület felújítását kívánja megvalósítani. A tervezett fejlesztés az épület tetőfedésének felújítását és új villámvédelmi rendszer kiépítését foglalja magában. A jelenlegi azbeszttartalmú szabványeternit lemezfedés teljes bontása és veszélyes hulladékként történő kezelése szükséges. Megtörténik a jelenlegi tetőlécezés és a szegélybádogozások bontása, a tető feletti helyi hangosbeszélő árbócának elbontása, megszüntetése, a felújított kéménypillérek és bádogszegések, a felesleges kémény visszabontása. Az ácsszerkezet felülvizsgálatát követően a szükséges elemek javítását, cseréjét, impregnálását el kell végezni. Teljes felületen tetőfóliázásra és tetőlécezésre kerül sor. A jelenlegi utcai oldali attikafal a helyén marad, annak bádogozása kerül felújításra. Az egész épület új tetőfedést kap, natur terrakotta színű sajtolt cserépfedéssel, kiegészítő szellőző és hófogó, átvezető elemekkel, tetőkibúvókkal, új ereszlemezekkel a meglévő csatornához kapcsolódva. A meglévő villámvédelmi rendszer elbontásra kerül, az új tetőfedés kialakítását követően LPS III. fokozatú villámvédelmi rendszer kiépítése tervezett. A tervezett felújítások végrehajtásával megvalósulnak az ügyfelek, azaz a közszolgáltatásokat igénybe vevő lakosság és a hivatali alkalmazottak számára egyaránt megfelelő körülményeket biztosító épített környezet.

**A projekt legkésőbbi befejezési dátuma:** 2022.04.30.